**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**REFERAT DE APROBARE**

**privind** **aprobarea Regulamentului de organizare și funcționare a Consiliului Local al Municipiului Târgu Mureș**

Având în vedere evoluția cadrului legal, nevoia de adaptare a regulamentului de organizare și funcționare la noile condiții administrative, precum și identificarea unor dispoziții care necesită actualizare, modificare sau completare pentru asigurarea unei mai bune desfășurări a activității Consiliului Local, se impune aprobarea noului Regulament de organizare și funcționare a Consiliului Local al Municipiului Târgu Mureș și abrogarea Regulamentului aprobat prin Hotărârea Consiliului Local nr. 126/18.06.2020

Modificările propuse vizează:

• Reglementarea expresă a participării prin mijloace electronice la ședințele consiliului local și ale comisiilor de specialitate;

• Clarificarea procedurilor de convocare și desfășurare a ședințelor ordinare și extraordinare;

• Stabilirea unui cadru procedural clar pentru formularea, depunerea și votarea amendamentelor, în scopul prevenirii blocajelor decizionale;

• Reglementarea conduitei în ședințele publice și a modalităților de intervenție ale consilierilor locali;

• Precizarea responsabilităților și termenelor privind interpelările și răspunsurile la acestea din partea executivului;

• Eliminarea unor dispoziții ce nu au legătură cu obiectul reglementării, dispoziții devenite cadru general redundant, fie prin reglementarea lor deja existentă în legislația națională, fie prin lipsa aplicabilității în contextul actual (ex. inițiativa cetățenească, adunările cetățenești, semnele distinctive ale primarului etc.).

Având în vedere cele prezentate, consider oportună și necesară adoptarea proiectului de hotărâre privind aprobarea Regulamentului de organizare și funcționare a Consiliului Local al Municipiului Târgu Mureș.

**Inițiator**

**Consilier local municipal Târgu Mureș**

**Kerekes Károly**



**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Proiect**

**(nu produce efecte juridice) \***

**Inițiator,**

**Consilier local municipal Târgu Mureș**

**Kerekes Károly**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2025**

**privind aprobarea Regulamentului de organizare și funcționare a Consiliului Local al Municipiului Târgu Mureș**

***Consiliul Local al Municipiului Târgu Mureş, întrunit în ședință ordinară de lucru***

**Având în vedere:**

* Referatul de aprobare nr. ........................ iniţiat de consilierul local Kerekes Károlyprivind aprobarea Regulamentului de organizare și funcționare a Consiliului Local al Municipiului Târgu Mureș;
* Raportul de specialitate nr. …..al Direcţiei juridice contencios administrativ şi administraţie publică locală
* Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile:**

* art. 129 alin.(2) lit. „a” și alin.(3) lit. „a” din OUG nr. 57/2019 privind Codul administrativ, cu modificările și completările ulterioare,
* Ordinului nr. 25/2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local
* Legii nr. 52/2003 privind transparența decizională în administrația publică, republicată;

**În temeiul prevederilor** art. 133 alin. (1), art. 139, art. 140, art.196 alin.(1) lit. „a” , art. 197 alin. (1) , art. (243) alin. (1), lit. „a” și „b” şi ale art. 632 din OUG nr. 57/2019 privind Codul administrativ, cu modificările și completările ulterioare,

**H o t ă r ă ş t e:**

**Art.1.** Se aprobă Regulamentul de organizare și funcționare a Consiliului Local al Municipiului Târgu Mureș, conform anexei care face parte integrantă din prezenta hotărâre.

**Art.2.** La data intrării în vigoare a prezentei hotărâri, Hotărârea Consiliului Local nr. 126/18.06.2020, își încetează aplicabilitatea.

**Art. 3.** Cu ducerea la îndeplinire a prezentei hotărâri se încredințează consilierii locali și secretarul general al Municipiului Târgu Mureș.

**Art.4.** În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul Administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 5.** Prezenta hotărâre se comunică consilierilor locali ai Municipiului Târgu Mureș șiSecretarului general al Municipiului Târgu Mureș

**Viză de legalitate,**

**Secretarul general**

**Bordi Kinga**